અભિષેક જૈનની ‘કેવી રીતે જઈશ’એ લોકોનું ધ્યાન ખેંચ્યું કે હવે પરિવર્તન આવશે. તેના પછી અન્ય કેટલીક ફિલ્મો અર્બનની ટેગ હેઠળ આવી પરંતુ અપેક્ષિત સફળતા ન મેળવી શકી. બાદમાં ફરી વર્ષ ૨૦૧૪માં અભિષેક જૈનની ‘બે યાર’ આવી, જેને સારી એવી નામના મળી. વર્ષ ૨૦૧૫માં સિદ્ધાર્થ રાંદેરિયા અભિનીત ‘ગુજ્જુભાઈ ધ ગ્રેટ’ ફિલ્મે ગુજરાત તો ઠીક મુંબઈનાં સિનેમાઘરો પણ ગજવ્યાં , જેના પરિણામે મુંબઈના કેટલાક જાણીતા રાજકીય નેતાઓએ આ મુદ્દે ટિપ્પણીઓ પણ કરી.